DUN ĠUŻEPP CARABOTT Nhar il-Ħamis, 22 ta' Mejju, proprju ftit ġimgħat qabel il-festa ta' Santa Katarina, smajna bl-aħbar j sabiħa li Dun Ġużepp Carabott, arċipriet tal-Mosta, ġie nominat monsinjur tal-Katidral minn Mons. Arċisqof Ġużeppi Mercieca. Kienet aħbar li konna ilna nistennew, u għalhekk ġiet milqugħa bil-qalb u l- ferħ mhux biss mill-Mostin, iżda ukoll miż-Żwieten, għaliex tassew li kien jistħoqqlu dan il-ġieħ wara li ilu jservi lill-Knisja f'Malta għal ħafna snin bħala kappillan ta' diversi parroċċi. Dun Joe, kif hu magħruf minn ħafna, twieled fiż-Żejtun nhar is-27 ta' Frar, 1936, iben Salvu Carabott u Maria Concetta, imwielda Gatt: Ġie mgħammed mill-arċipriet taż-Żejtun, il-Mosti Dun Paċifiku Mifsud, nhar is-7 ta' Marzu, u ngħata l-ismijiet Ġużeppi, Giovanni u Carmelo. Bħala parrini fil-magħmudija kellu lil zijuh Ġużeppi Gatt u martu Virginia. Attenda l-iskola primarja taż-Żejtun u fiż-żgħożija tiegħu kien jiffrekwenta ħafna l-Juventutis Domus. Daħal fis-seminarju fejn beda l-istudji tiegħu għas- saċerdozju, u ġie ordnat suddjaknu minn Mons. Arċisqof Dun Mikiel Gonzi fit-23 ta' Settembru, 1961. Fis- 7 t'April, 1962 ġie ordnat saċerdot. Mons. Gonzi mill-ewwel għaraf il-kwalitajiet pastorali sbieħ tiegħu, u biss sena u nofs wara l-ordinazzjoni saċerdotali tiegħu, ħatru kappillan tal-parro'a żagħżugħa ta' Wied il- Għajn, fejn ħa l-pussess nhar it-2 ta' Frar, 1964, meta lanqas biss kien għadu għalaq it-28 sena. F'Wied il- Għajn wera interess speċjali fiż- żgħażagħ u l-vokazzjonijiet saċerdotali, ħeġġa li ħalliet il-frott tagħha bis-sejħa għas-saċerdozju ta' żewġ aħwa mill-Familja Bianco. Parti biss mill-knisja parrokkjali ġdida ta' Wied il-Għajn kienet għadha inbniet, u Dun Joe kompla jibniha kollha, wara li mmodifika l- pjanta oriġinali biex jagħmel il-knisja aktar adattata għall-ħtiġijiet pastorali u liturġiċi ta' żmienna. Wara 12-il sena ta' parrokat f'Wied il-Għajn, Dun Joe inħatar arċipriet tas-Siġġiewi fl-1976, fejn dam sas-sena 1981. Fis-Siġġiewi hu rrestawra l-antenna tal-koppla parrokkjali, meta s-salib ta' l-irħam li jinkuruna din il-koppla. ġie rregalat. . mis-Sur Carmelo Grima (il-foreman), Żejtuni ieħor u qarib ta' Dun Joe. L- arċipriet kompla bir-restawr taċ- Ċentru tad-Duttrina 'Marija Ommna' u ta' l-Oratorju. Ta bidu għax-xogħol fil-bradella ġdida tal-festa fuq disinn ta' Nikola Buhagiar. Fl-1976, Dun Joe Carabott ġie nominat arċipriet tal-parro'a kbira tal-Mosta, fejn qatta' mhux anqas minn 27 sena ta' ħidma pastoralil Fost il-ħafna xogħolijiet kbar li għamel f'din il-parro'a, jispikkaw il- bini ta' żewġ ċentri pastorali fiż-żoni 'Sant' Andrija' u 'Marija, Omm il- Knisja', u r-restawr estensiv tal- knisja rotunda u monumentali, mibnija minn Mastru Anġ Gatt, Żejtuni ieħor, restawr li qamlu Lm211,0001 Għal dak li hu armar ta' barra tal-festa, hu rnexxielu jorganizza grupp ta' żgħażagħ Mostin u ħalla f'idejhom din il-biċċa Għaqda ta' l-Armar ta' Novembru, Żejtun xogħol annwali. Iżda m'hemmx dubju li l-akbar kontribut li Dun Joe ta lill-Knisja f'Malta kien in- numru ta' saċerdoti, l-aktar mill- patro'a tal-Mosta. Kien hemm żmien, madwar 40 sena ilu, meta ż- Żejtun kien waħda mill-parro'i Maltin li l-aktar taw qassisin, iżda fi żmien l-Arċipriet Carabott kienet il- Mosta li saret iċ-ċentru l-aktar ħaj u importanti ta' vokazzjonijiet saċerdotali. Minn qalbna nifirħu lil Dun Joe Carabott f'din l-okkażjoni sabiħa tal-ħatra tiegħu ta' monsinjur. Kull sena Dun Joe kien, u għadu, il- pjaċir tiegħu jieħu sehem fil- purċissjoni tat-traslazzjoni tar- relikwa ta' Santa Katarina, nhar lejlet il-Festa. Dan lilna dejjem tana pjaċir u aħna fiduċjużi li nibqgħu narawh spiss fostna, sakemm id- dmirijiet ġodda tiegħu jippermettulu. Sadattant minn qalbna nawgurawlu Ad Multos Annos.